CELEX: 32008D0221
Language: mt
Date: 2008-03-12 00:00:00
Title: 2008/221/KE: Deċiżjoni tal-Kummissjoni tat- 12 ta' Marzu 2008 dwar il-kontribut finanzjarju tal-Komunità għal programm għall-kontroll ta’ organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi lil hinn mix-xtut għall-2008 (notifikata taħt id-dokument numru C(2008) 925)

14.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 70/13
            
         DEĊIŻJONI TAL-KUMMISSJONI
   tat-12 ta' Marzu 2008
   dwar il-kontribut finanzjarju tal-Komunità għal programm għall-kontroll ta’ organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi lil hinn mix-xtut għall-2008
   (notifikata taħt id-dokument numru C(2008) 925)
   (It-test bil-Franċiż biss hu awtentiku)
   (2008/221/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 247/2006 tat-30 ta’ Jannar 2006 li jistabbilixxi miżuri speċifiċi għall-agrikultura fir-reġjuni l-aktar ‘il bogħod ta’ l-Unjoni (1) u b’mod partikolari l-ewwel sentenza ta’ l-ewwel sottoparagrafu ta’ l-Artikolu 17(3),
   Billi:
   
               (1)
            
            
               Il-kundizzjonijiet ta’ tkabbir fid-dipartimenti Franċiżi lil hinn mix-xtut jeħtieġu miżuri speċjali fir-rigward tal-produzzjoni tal-ħxejjex. Dawk il-miżuri jinkludu miżuri għaljin għas-saħħa tal-pjanti.
            
         
               (2)
            
            
               Id-Deċiżjoni tal-Kummissjoni 2007/609/KE ta’ l-10 ta’ Settembru 2007 dwar it-tifsira tal-miżuri eliġibbli għall-finanzjament tal-Komunità fil-programmi għall-kontroll ta’ organiżmi ta’ ħsara għall-pjanti u prodotti tal-pjanti f’dipartimenti Franċiżi barra mill-pajjiż, fl-Azores u Madeira (2) tiddefinixxi l-miżuri eliġibbli għall-finanzjament Komunitarju skond il-programmi għall-kontroll ta’ organiżmi li jagħmlu ħsara lill-pjanti u l-prodotti tal-pjanti fid-dipartimenti Franċiżi lil hinn mix-xtut, l-Ażores u Madeira.
            
         
               (3)
            
            
               L-awtoritajiet Franċiżi bagħtu programm għall-2008 li jistipula l-miżuri tas-saħħa tal-pjanti fid-dipartimenti Franċiżi lil hinn mix-xtut lill-Kummissjoni. Dan il-programm jispeċifika l-għanijiet li jridu jinkisbu, ir-riżultati mistennija, il-miżuri li jridu jitwettqu, id-dewmien tagħhom u l-ispiża tagħhom bil-ħsieb tal-possibilità ta’ kontribut finanzjarju Komunitarju. Il-miżuri stipulati f’dak il-programm jissodisfaw ir-rekwiżiti tad-Deċiżjoni 2007/609/KE.
            
         
               (4)
            
            
               Skond l-Artikolu 3(2)(a) tar-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika agrikola komuni (3), miżuri għas-saħħa tal-pjanti għandhom jiġu ffinanzjati mill-Fond Agrikolu Ewropew għall-Garanzija. Għall-fini tal-kontroll finanzjarju ta’ dawk il-miżuri, l-Artikoli 9, 36 u 37 ta’ dak ir- Regolament għandhom japplikaw.
            
         
               (5)
            
            
               Il-miżuri stipulati f’din id-Deċiżjoni huma konformi ma’ l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Kontribut finanzjarju Komunitarju lil Franza għall-programm uffiċjali għall-kontroll ta’ organiżmi li jagħmlu ħsara lill-pjanti u l-prodotti tal-pjanti fid-dipartimenti Franċiżi lil hinn mix-xtut għall-2008, kif speċifikat fil-Parti A ta’ l-Anness, huwa approvat.
   Għandu jkun limitat għal 60 % ta’ l-ispiża eliġibbli totali, kif speċifikat fil-Parti B ta’ l-Anness, b’massimu ta’ EUR 282 000 (eskluża l-VAT).
   Artikolu 2
   1.   Għandhom jitħallsu EUR 100 000 bil-quddiem fi żmien 60 jum minn wara li tasal talba ta’ ħlas minn Franza.
   2.   Il-bilanċ tal-kontribut finanzjarju għandu jitħallas sakemm ikun intbagħat rapport finali ta’ implimentazzjoni dwar il-programm lill-Kummissjoni f’forma elettronika sa mhux aktar tard mill-15 ta’ Marzu 2009.
   Dan ir-rapport għandu jkun fih:
   
               (a)
            
            
               valutazzjoni teknika konċiża tal-programm sħiħ, inkluż il-grad ta’ kisba ta’ l-għanijiet fiżiċi u kwalittattivi u tal-progress miksub, u stima ta’ l-impatt immedjat fitosanitarju u ekonomiku, u
            
         
               (b)
            
            
               dikjarazzjoni ta’ l-ispiża finanzjarja li tindika n-nefqa propja mqassma skond is-sotto-programm u l-miżura.
            
         3.   Fir-rigward tat-tqassim indikattiv tal-baġit speċifikat fil-Parti B ta’ l-Anness, Franza tista’ taġġusta l-finanzjament bejn il-miżuri differenti fl-istess sotto-programm f’limitu ta’ 15 % tal-kontribut Komunitarju għal dan is-sotto-programm, sakemm l-ammont totali ta’ l-ispejjeż eliġibbli skedati fil-programm ma jinqabżux u li b’hekk l-għanijiet ewlenin tal-programm ma jiġux kompromessi.
   Hija għandha tgħarraf lill-Kummissjoni bi kwalunkwe aġġustament li jsir.
   Artikolu 3
   Din id-Deċiżjoni għandha tapplika mill-1 ta’ Jannar 2008.
   Artikolu 4
   Din id-Deċiżjoni hija indirizzata lir-Repubblika Franċiża.
   
      Magħmula fi Brussell, 12 ta’ Marzu 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 42, 14.2.2006, p. 1. Ir-Regolament kif emendat bir-Regolament tal-Kummissjoni (KE) Nru 1276/2007 (ĠU L 284, 30.10.2007, p. 11).
   
      (2)  ĠU L 242, 15.9.2007, p. 20.
   
      (3)  ĠU L 209, 11.8.2005, p. 1. Ir-Regolament kif emendat l-aħħar bir-Regolament (KE) Nru 1437/2007 (ĠU L 322, 7.12.2007, p. 1).
   
      ANNESS
      PROGRAMM U TQASSIM INDIKATTIV TAL-BAĠIT GĦALL-2008
      PARTI A
      Programm
      Il-programm għandu jikkonsisti f’erba’ sotto-programmi:
      
                  1)
               
               
                  sotto-programm inter-DOM:
                  
                              (a)
                           
                           
                              Miżura 1.1: żvilupp ta’ metodi ta’ detezzjoni għal organiżmi li jagħmlu ħsara bbażati fuq reazzjoni katina ta’ polymerase (PCR)
                           
                        
            
                  2)
               
               
                  sotto-programm għad-dipartiment ta’ Martinique:
                  
                              (a)
                           
                           
                              Miżura 2.1: valutazzjoni tas-saħħa tal-pjanti u dijanjostiċi bl-użu tal-laboratorju reġjonali u l-unità mobbli tiegħu (“labo vert”), u kontroll integrat ta’ pesti fil-koltivazzjonijiet tal-ħxejjex;
                           
                        
            
                  3)
               
               
                  sotto-programm għad-dipartiment ta’ Guyane:
                  
                              (a)
                           
                           
                              Miżura 3.1: twaqqif ta’ sistema agrikola fitosanitarja ta’ twissija għall-produzzjoni tar-ross;
                           
                        
                              (b)
                           
                           
                              Miżura 3.2: tisħiħ tal-kapaċità dijanjostika bl-użu tal-laboratorju reġjonali u l-unità mobbli tiegħu (“labo vert”);
                           
                        
            
                  4)
               
               
                  sotto-programm għad-dipartiment ta’ Guadeloupe:
                  
                              (a)
                           
                           
                              Miżura 4.1: l-organizzazzjoni ta’ netwerk ta’ stħarriġ għall-ferminelli;
                           
                        
                              (b)
                           
                           
                              Miżura 4.2: ġestjoni tar-riskju ta’ l-introduzzjoni ta’ organiżmi li jagħmlu l-ħsara mill-attività turistika;
                           
                        
                              (ċ)
                           
                           
                              Miżura 4.3: studju dwar il-kontroll integrat possibbli tan-nemla manoic;
                           
                        
                              (d)
                           
                           
                              Miżura 4.4: żvilupp ta’ grupp ta’ kompetenza għall-kontroll ta’ rodituri f’żoni rurali u urbani
                           
                        
            PARTI B
      tqassim indikattiv tal-baġit (f’ewro), b’indikazzjoni tar-riżultati varji mistennija
      
                  Sotto-programmi
               
               
                  Natura tar-riżultati
                  (S: forniment ta’ servizzi, R: riċerka jew xogħol ta’ studju)
               
               
                  Spejjeż eliġibbli
               
               
                  Kontribut nazzjonali
               
               
                  Kontribut tal-KE
               
            
                  Sotto-programm inter-DOM:
               
            
                  
                     Miżura 1.1
                  
               
               
                  PCR kwantitattiv (R)
               
               
                  155 000 
               
               
                  62 000 
               
               
                  93 000 
               
            
                  Sottototal
               
               
                  155 000 
               
               
                  62 000 
               
               
                  93 000 
               
            
                  Martinique
               
            
                  
                     Miżura 2.1
                  
               
               
                  Dijanjostiċi fitosanitarji fuq il-post u kontroll integrat tal-pesti fil-koltivazzjonijiet tal-ħxejjex (S)
               
               
                  95 000 
               
               
                  38 000 
               
               
                  57 000 
               
            
                  Sottototal
               
               
                  95 000 
               
               
                  38 000 
               
               
                  57 000 
               
            
                  Guyane
               
            
                  
                     Miżura 3.1
                  
               
               
                  Sistema fitosanitarja ta’ twissija mudellizzata (R)
               
               
                  115 000 
               
               
                   
               
               
                   
               
            
                  
                     Miżura 3.2
                  
               
               
                  Dijanjostiċi fitosanitarji fuq il-post (S)
               
               
                  31 000 
               
               
                   
               
               
                   
               
            
                  Sottototal
               
               
                  146 000 
               
               
                  58 400 
               
               
                  87 600 
               
            
                  Guadeloupe
               
            
                  
                     Miżura 4.1
                  
               
               
                  Organizzazzjoni ta’ netwerk ta’ stħarriġ għall-ferminelli (S)
               
               
                  12 000 
               
               
                   
               
               
                   
               
            
                  
                     Miżura 4.2
                  
               
               
                  Azzjonijiet ta’ komunikazzjoni lill-pubbliku dwar ir-riskji ta’ introduzzjoni ta’ organiżmi li jagħmlu ħsara (S)
               
               
                  12 000 
               
               
                   
               
               
                   
               
            
                  
                     Miżura 4.3
                  
               
               
                  Studju dwar kontroll integrat possibbli ta’ organiżmi li jagħmlu ħsara (R)
               
               
                  30 000 
               
               
                   
               
               
                   
               
            
                  
                     Miżura 4.4
                  
               
               
                  Żvilupp ta’ grupp ta’ kompetenza għall-kontroll ta’ rodituri f’żoni rurali u urbani (R)
               
               
                  20 000 
               
               
                   
               
               
                   
               
            
                  Sottototal
               
               
                  74 000 
               
               
                  29 600 
               
               
                  44 400 
               
            
                  
                     Total
                  
               
               
                  470 000 
               
               
                  188 000 
               
               
                  282 000